**MOST MI SZÁRNYALTUNK NEM AZ IKARUS!**

Csapatunk a REAC Futball csapata a harmadik fordulóban váratlanul pontot vesztett a KELEN SC ellen. Így minden körülmények között győzelemre kellett törekednünk ellenfelünk az Ikarus SE otthonában, mert ők 100%-os teljesítménnyel két ponttal álltak előttünk a tabellán. A mérkőzést 0:0 félidő után 1:0-ra nyertük meg. Az eredményt könnyű leírni, de a győzelmet megvalósítani annál nehezebb volt. Várható volt, hogy talán könnyebben tudunk gólt szerezni, mint az előző fordulóban hisz az Ikarus nem csak a védekezésre fog koncentrálni. Így is lett! Ellenfelünk a mérkőzés elejétől kezdve nagy elánnal vetette magát a küzdelembe. A mérkőzés 5. percében kapusunk Tóth Dániel nagyszerű vetődéssel védte ki ellenfelünk játékosának fejesét. Nagyszerű védés volt! Sokáig nem történt semmi az első félidőben a két tizenhatos között folyt a játék. A félidőben 0:0 eredménnynél mentünk be az öltözőbe. Nehéz lett volna az első félidőre azt mondani, hogy közönségcsalogató volt rányomta sz egész mérkőzésre a bélyegét a találkozó tétje. A második félidő elején azonban megtört a jég. Az 50. percben Kiss Tamás szögletét Nagy Gergő remek fejessel juttatta a kapuba. Az ellenfél nagyobb sebességre kapcsolt, mi pedig masszívan védekeztünk és vártuk az adódó lehetőségeket. A 68. percben kapusunk nagyszerűen hárított egy fejest, ami 10 méterről érkezett. Ellenfelünk előtte puskaporát így most már mi jöttünk. A 74. percben meccslabdát hagytunk ki. Kasza Dani lövése kipattant a kapusról, ami Papp Gyuri elé érkezett, aki a 6 méterről a felső lécet találta el. Megnyugtató gól lett volna. Hál istennek a mérkőzés eredménye már nem változott és egy nagyon fontost mérkőzést nyertünk meg és győztük le egyik legnagyobb vetélytársunkat. Külön ki kell emelni kapusunkat, aki két nagyszerű védéssel járult hozzá a győzelmünkhöz és így büszkén mondhatjuk, hogy négy mérkőzés után sem kaptunk még gólt. A mérkőzés színvonala ugyan hagyott kívánnivalót maga után, de fogjuk rá a nagy tétre. Vannak olyan mérkőzések, ahol nem a játék hanem az eredmény a legfontosabb. Ez ma ilyen mérkőzés volt!

Feljöttünk a tabella második helyére, előttünk most már csak az Újpest II. áll 100 %-os teljesítménnyel. Következő héten hazai pályán a GÁZGYÁR SE csapatával fogunk játszani, amely a BLSZ első osztályában mindig komoly játékerőt képvisel. De, mint mindig most is győzelmet várunk csapatunktól és azt gondolom ez az idegenbeli siker nagy lökést fog adni csapatunknak és megnyerjük a mérkőzést.

Hajrá REAC!

Kiss István György